പ്രധാനമന്ത്രിക്ക് കത്തയച്ച് പ്രതിഷേധിച്ചു നെയ്യാറ്റിന്കര: ലോകതപാല് ദിനത്തില് നെയ്യാറ്റിന്കര കെഎസ്ആര്ടിഇ അസോസിയേഷന്റെ നേതൃത്വത്തില് ജീവനക്കാരും യാത്രക്കാരും പ്രധാനമന്ത്രിക്ക് വിവിധ ആവശ്യങ്ങള് അടങ്ങിയ കത്തുകളയച്ചു. ദൈനംദിന ഇന്ധന വില വര്ധന അവസാനിപ്പിക്കുക, പാചക വാതക വിലക്കൊള്ള ഉപേക്ഷിക്കുക, കേന്ദ്ര മോട്ടോര് വാഹന നിയമ ഭേദഗതിയിലെ തൊഴിലാളി വിരുദ്ധ നിയമങ്ങള് പിന്വലിക്കുക എന്നീ ആവശ്യങ്ങളാണ് കത്തുകളില് ഉള്പ്പെടുത്തിയത്. പ്രതിഷേധ പരിപാടിയുടെ ഉദ്ഘാടനംഅസോസിയേഷന് സംസ്ഥാന ഓര്ഗനൈസിംഗ് സെക്രട്ടറി സുശീലന് മണവാരി ഉദ്ഘാടനം ചെയ്തു . എന്.കെ.രഞ്ജിത്ത്, ജി. ജിജോ, സതീഷ് കുമാര്, വി.സുനില് കുമാര്, സുരേഷ് കുമാര്, അയ്യപ്പന്നായര്, അമ്ബിളി തുടങ്ങിയവര് പങ്കെടുത്തു.